Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 17689

2. Megjegyzés.- A légijárművet akkor nyilvánítják eltűntnek, ha a hivatalos kutatás véget ért és a roncsot nem lelték meg. Meghatalmazott képviselő (accredited representative) - Valamely állam által arra a feladatra képzettsége alapján kijelölt személy, hogy egy másik állam által folytatott kivizsgálásban részt vegyen. Tanácsadó (adviser) - Valamely állam által meghatalmazott képviselőjének valamely kivizsgálásban történő segítésére a képzettsége alapján kinevezett személy. Légijármű (aircraft) - Minden olyan szerkezet, amelynek levegőben maradását a földfelszínre ható aerodinamikai reakciótól eltérő aerodinamikai reakciók biztosítják. Ok (cause) - Baleset, vagy rendkívüli esemény bekövetkezéséhez vezető tevékenység(ek), mulasztás(ok), esemémy(ek), körülmény(ek), vagy ezek kombinációja. 2007/70/II. szám Repülési adatrögzítő (flight recorder) - A légijármű fedélzetére baleset/esemény kivizsgálás megkönnyítése érdekében felépített bármely adatrögzítő berendezés fajta. Megjegyzés.- Lásd a 6. Annex I. II. és III. részét, a repülési adatrögzítőkre vonatkozó előírások tekintetében. Esemény (incident) - A légijármű üzemelésével kapcsolatos nem balesetnek minősülő eset, amely a biztonságos üzemelést hátrányosan befolyásolja, vagy befolyásolhatja. Megjegyzés.- A Nemzetközi Polgári Repülési Szervezet számára baleset megelőzési tanulmány készítés szempontjából az érdeklődés középpontjában álló esemény típusokat az ICAO Baleset/Esemény Jelentési Kézikönyv (Doc 9156) sorolja fel. Kivizsgálás (investigation) - Baleset megelőzése céljából végrehajtott eljárás, amelyhez hozzátartozik információk gyűjtése és elemzése, következtetések levonása, ideértve az ok(ok) meghatározását és, ha szükséges, biztonsági ajánlások megtételét is. A vizsgálat felelős vezetője (investigator-in-charge) - A kivizsgálás megszervezésének, lefolytatásának és irányításának felelősségével képzettsége alapján megbízott személy. Megjegyzés.- A fenti meghatározásban semmi sem célozza annak kizárását, hogy a vizsgálat felelős vezetőjének feladataival egy bizottságot, vagy más testületet ruházzanak fel. Maximum tömeg (maximum Mass) - Hitelesített legnagyobb felszálló tömeg. Üzemeltető (operator) - Légijármű üzemeltetésében résztvevő, vagy arra vállalkozó személy, szervezet, vagy vállalat. Előzetes jelentés (preliminary report) - A kivizsgálás korai szakaszából származó adatok gyors közzétételére használt kiadvány. Biztonsági ajánlás (safety recommendation) - A kivizsgálást végző állam kivizsgáló bizottságának a kivizsgálásból nyert információkon alapuló és balesetek, vagy események megelőzése céljából készített javaslata. Rendkívüli esemény (Serious Incident) - Olyan körülményeket magába foglaló esemény, melyek jelzik, hogy majdnem baleset történt.

Source: https://magyarkozlony.hu/hivatalos-lapok/4c6310a937d14bac566ee9c9d944896656c292dd/dokumentumok/5a6ac3c6db12e692ae41096677ad5f072d2cc9f3/letoltes